

## PLANINSKO DRUŠTVO BREŽICE

# vas vabi na izlet na

#### Slavnik (1.028 m) SPP in Medvižica (1.087 m) (slovenska Čičarija)

**Odhod v soboto, 16. marca 2024, ob 5:30**

**s parkirišča pred restavracijo Štefanič Brežice**

**Težavnost: lahka označena pot**

**Vodnika: Toni Hribar** vodnik PZS in **Nadja Ivšić** vodnica PZS.

**Čas hoje:** lahka pot: 5 - 6 ur, višinska razlika cca 800 m

**Potrebna oprema:** planinska oblačila in obutev primerna za razmere, priporočene pohodne palice.

**Prehrana in pijača:** iz nahrbtnika in v Tumovi koči na Slavniku (1.018 m)

**Prevoz:** s kombijem in avtomobili, cena prevoza 20 €.

**Prijave:** do **vključno četrtka, 14. marca 2024.** na telefon **041 365 642** ali **tonihribar64@gmail.com**

**Opis poti:** Iz avtoceste bomo zavili pri Kozini in zavili v smeri Reke, se peljali čez Materijo in zavili do kraja Skadanščine, kjer bomo po cca 2,5 urah vožnje parkirali in se napotili proti prvemu vrhu - Slavniku, do koder bomo potrebovali 1,5 ure. Tu je predviden počitek v Tumovi koči. Nadaljevali bomo po grebenu v smeri jugovzhoda tik ob državni meji s Hrvaško po slovenski Čičariji čez Malo Plešivico (953 m) in Kičer (918 m) do Medvižice (1087 m). Uživali bomo v fantastičnih razgledih na Triglav, Dolomite, Snežnik, Učko, z Medvežice tudi na Tržaški zaliv. Od tam se bomo deloma po isti poti, deloma krožno, vrnili do izhodišča.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**